钦定古今图书集成/明伦汇编/氏族典/第264卷 > 王宗黯
## 钦定古今图书集成/明伦汇编/氏族典/第264卷 > 王宗黯

按《十国春秋》，前蜀王宗黯，本姓吉，名谏，隶高祖帐下
为牙将。景福元年，破杨守厚有功，赐姓名曰“王宗黯。”
天复初，杜法从反于昌、普、合三州，高祖命宗黯充行
营兵马使，会东川、武信兵讨平之。未几，进秩兼侍中。
太子元膺之乱，宗黯自大安门逾城入，与徐瑶等战
于会同殿前，瑶竟败走。论功封琅邪郡王。